Bram Stoker

Abraham (Bram) Stoker (Dublin, 8 novimber 1847 – Londen, 20 april 1912) wie in Iersk skriuwer bekend om syn sensasjonele ferhalen yn it horrorsjenre. Syn namme is foaral ferbûn mei it boek Dracula út 1897. Dêrneist skreaun er ek noch mysterieuze romantyske ferhalen. 

Stoker hat in protte siik west in syn jonge jierren. Hy studearre oan de Universiteit fan Dublin skiednis, letterkunde en wis- en natuerkunde. Syn neifolgjende baan as amtner befoel him min, dat hy de sjoernalistyk yn gie. As teaterkritikus kaam er yn 'e kunde mei de ferneamde akteur Henry Irving, mei wa't er befreone rekke en dy't er begeliede op yn- en útlânske toernees. Ek wie Stoker lang manager fan Irvings Lyceum-theater yn Londen. Troch syn wurk en reizgjen hie er kontakt mei tal fan bekende artysten en lju út hegere maatskiplike fermiddens.

Stoker syn fampiereferhaal Dracula is faak ferfilme. De ynspiraasje dêrfoar fûn er yn in al besteand fampiereferhaal fan John Polidori. De legindes oer de wrede midsiuwske Walachyske hearsker Vlad Țepeș, dy't as Dracula bekend wurden is, hawwe dêr lykwols net folle mei te krijen. 

 Bibliografy 
 The Crystal Cup (samling koarte ferhalen, 1872)
 The Primrose Path (1875)
 The Chain of Destiny (novelle, 1875)
 The Snake's Pass (1890)
 The Watter's Mou'  (1895)
 The Shoulder of Shasta (1895)
 Dracula (roman, 1897)
 Miss Betty (1898)
 The Mystery of the Sea (1902)
 The Jewel of Seven Stars (1903)
 The Man (k bekend as: The Gates of Life) (1905)
 A Life of Irving, in biografy oer Henry Irving (1906)
 Lady Athlyne (1908)
 The Lady of the Shroud (1909)
 Famous Imposters (1910)
 The Lair of the White Worm (ek bekend as: The Garden of Evil) (1911)
 The Bram Stoker Bedside Companion (1914, koarte ferhalen)
 Dracula's Guest and Other Weird Stories (1914, ferhalen)

 Keppeling om utens 
Wurk fan Bram Stoker yn literature.org

 Sjoch ek 
 Goatyske roman

Kategory:Iersk romanskriuwer
Kategory:Iersk koarte-ferhaleskriuwer
Kategory:Iersk horrorskriuwer
Kategory:Iersk fantasyskriuwer
Kategory:Ingelsk romanskriuwer
Kategory:Ingelsk koarte-ferhaleskriuwer
Kategory:Ingelsk horrorskriuwer
Kategory:Ingelsk fantasyskriuwer
Kategory:Ingelsk persoan fan Iersk komôf
Kategory:Persoan berne yn 1847
Kategory:Persoan stoarn yn 1912
Kategory:Dracula